**Карлос Алберто Тевес** (шпан. *Carlos Alberto Tévez*, роден на 5 февруари 1984

 во Буенос Аирес, Аргентина) — аргентински фудбалер, напаѓач на Бока Хуниорс и на аргентинската репрезентација. Неговата примарна позицијата е класичен напаѓач, но исто така во периодот додека играл за Манчестер Сити, бил користен на позицијата *зад напаѓач* во 4-2-3-1 формацијата на Роберто Манчини.

Марадона го нарекол Тевес *аргентински пророк на 21-от век*.

Кариера
-------

### Клупска кариера

Тевес е роден во Сиудадела, град во покраината Буенос Аирес како Карлос Алберто Мартинез. Својте фудбалски почетоци ги направил во клубот Ол Бојс, а потоа преминал во Боку Хуниорс. За време на ова два клуба околу него, го променил своето презиме во девојачкото презиме на својата мајка. Како дете случајно си истурил вриена вода по телото од која се здобил со изгореници од трет степен и останал во болница два месеци. Како последица од тоа му останале раните од десното уво до градите. Додека играл за Бока Хуниорс, управата на клубот му понудила да му плати операција, но тој го одбил тоа со образложение дека лузните се дел од неговото минато. Со Бока Хуниорс ги освоил Апертура 2003, Копа Либертадорес и Интерконтиненталниот куп истата године, како и Копа Судамерикана 2004 година.

Тевес во Манчестер Јунајтед.
Во јануари 2005, Тевес ја напуштил Бока и потпишал за Коринтијанс за сума од 15 милиони евра, како дел од договорот кој го постигнал бразилскиот клуб со агенцијата Медија спортс инвестментс, која ги поседувала правата на Тевес. Неговиот трансфер бил најскапо платен во јужноамериканскиот фудбал. Бил прогласен за најдобар играч на првенството, а истотка тоа било првпат после 1976 година ова признание да го добие еден странски фудбалер.

На 31 август 2006 година, Тевес се преселил во Вест Хем Јунајтед кој објавил дека постигнал договор со агенцијата Медија спортс инвестментс за откуп на Тевес и Хавиер Маскерано, за надомест од 12 милиони £ за секој од нив посебно. Во својата единствена сезона со *чеканите*, постигнал 7 гола на 26 настапи, вклучувајќи го и оној во последното коло од првенството, за победа од 1-0 над Манчестер Јунајтед, со кој помогнал на Вест Хем да избегне испаѓање.

Тевес во дресот на Јувентус во 2013.
Во летниот преоден рок 2007 година, Тевес му се приклучил на Манчестер Јунајтед, но Вест Хем и понатаму ги задржал правата врз играчот. Играјќи за Манчестер Јунајтед, Тевез успеал да освои две титули во Премиер лигата, еден Лига куп, еден Комјунити Шилд, како и по еден наслов во Лигата на шампионите и Светското клупско првенство.

Откако му истекла позајмицата од осумнаесет месеци, Манчестер Јунајтед сакал да го откупи неговиот договор. Тие постигнале договор со неговата агенција, но Тевез бил незадоволен со минутажата одбил да го потпише понудениот петогодишен договор. Медиумите го најавиле неговиот трансфер во Ливерпул, но наместо нив Тевес го избрал Манчестер Сити и со тоа станал првиот играч кој преминал од едниот во другиот манчестерски клуб по Тери Кук во 1999.

На 26 јуни 2013, Тевес го напуштил Манчестер Сити по 4 сезони поминати во клубот и се преселил во Италија, потпишувајќи за тамошниот шампион Јувентус. Во својата прва сезона бил најдобар стрелец на клубот со 19 постигнати гола во Серија А, помагајќи му на Јувентус да го освои Скудетото. Исто така постигнал еден гол во победата со 4-0 над Лацио во Суперкупот.

Следната сезона Тевес одново бил ударната игра во нападот на екипата на Јувентус постигнувајќи 29 гола во сите натпреварувања. На крајот на сезоната со клубот освоил домашен дабл, и играл во финалето на Лигата на шампионите каде биле поразен од Барселона со 3-1.

По речиси една деценија играње во Европа, во јули 2015 Тевес се вратил во Аргентина во екипата на Бока Хуниорс, за сума од 6,5 милиони евра но во размена на играчи.

### Репрезентативна кариера

Карлос Тевес во дресот на аргентинската репрезентација.
Тевес со репрезентацијата на Аргентина учествувал на Светското првенство за играчи под 17 години. На Летните олимписки игри 2004 бил најдобар стрелец на тимот кој го освоил златниот медал; Тевес постигнал осум гола во шест натпревари на турнирот, вклучувајќи го и победоносниот погодок во финалето.

За сениорската репрезентација играл на Светското првенство 2006 и постигнал еден гол против Србија и Црна гора (6-0) во групната фаза. Учествувал и на Светското првенство 2010 и постигнал два гола против Мексико во осминафиналето, помагајќи и на својата репрезентација да победи со 3-1 и да се пласира во четвртфиналето.

На Копа Америка 2011, Тевес бил единствениот играч од двете страни кој промашил во пенал-серијата во четврт-финалето против Уругвај, што резултирало со елиминација на Аргентина. По назначувањето на Алехандро Сабелја за селектор во јули 2011 година, Тевез не бил повикан во репрезентацијата на Аргентина цели три години, пропуштајќи го и Светско првенство во 2014 на кое неговите сонародници биле вицешампиони.

Сепак, по заминувањето на Сабелја од клупата на Аргентина, новиот селектор Херардо Мартино го повикал одново Тевес за пријателските натпревари во ноември 2014. Тевес бил повикан и на Копа Америка 2015 во Чиле, каде за разлика од пред четири години кога во четврт-финалето на турнирот бил трагичар сега го постигнал победничкиот погодок во пенал-серијата против Колумбија (5-4 за Аргентина) со кој и донел пласман на својата селекција во полуфиналето. Аргентина стигнала до финалето каде биле поразени од домаќинот Чиле на пенали со 4-1.

Титули
------

### Клупски

Тевес со соиграчите од Манчестер Сити при прославата по повод освојувањето на ФА Купот за сезоната 2010-2011.
#### Аргентина Бока Хуниорс

* **Примера Дивисион** (1) : 2003 Апертура
* **Копа Либертадорес** (1) : 2003
* **Копа Судамерикана** (1) : 2004
* **Интерконтинентален куп** (1) : 2003
* **Куп на Аргентина** (1) : 2014-2015

#### Бразил Коринтијанс

* **Кампеонато Бразилеиро Серија А** (1) : 2005

#### Англија Манчестер Јунајтед

* **Премиер лига Премиер лига** (2) : 2007-2008, 2008-2009.
* **Лига куп Лига куп** (1) : 2008-2009
* **Комјунити шилд ФА Комјунити Шилд** (1) : 2008
* **Лига на шампиони Лига на шампиони** (1) : 2007-2008
* **Суперкуп на Европа ФИФА Светско Клупско првенство** (1) : 2008

#### Англија Манчестер Сити

* **Премиер лига Премиер лига** (1) : 2011-2012
* **ФА куп ФА Куп** (1) : 2010-2011
* **Комјунити шилд ФА Комјунити Шилд** (1) : 2012

#### Италија Јувентус

* **Скудето Серија А** (2) : 2013-2014, 2014-2015
* **Суперкуп на Италија Суперкуп на Италија** (1) : 2013
* **Куп на Италија Куп на Италија** (1) : 2014-2015

### Репрезентативни

#### Аргентина Аргентинска репрезентација

* **златен медал Јужно американско првенство за играчи до 20 години** : 2003
* **златен медал Летни олимписки игри** : 2004

Клупска статистика
------------------

*Статистиката е ажурирана на 24 октомври 2016.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2001-2002 | Аргентина Бока Хуниорс | ПД | 11 | 1 | - | - | - | - | - | - | - | - | - | 11 | 1 |
| 2002-2003 | ПД | 32 | 11 | - | - | - | КЛ | 3 | 1 | - | - | - | 35 | 12 |
| 2003-2004 | ПД | 23 | 12 | - | - | - | КЛ | 12 | 5 | ИнтК | 1 | 0 | 36 | 17 |
| 2004-2005 | ПД | 9 | 2 | - | - | - | КЛ+КС | 10+9 | 3+3 | - | - | - | 28 | 8 |
| 2005 | Бразил Коринтијанс | А1/SP+А | 13+29 | 7+20 | КБ | 6 | 4 | КС | 4 | 0 | - | - | - | 52 | 31 |
| 2006 | A1/SP+А | 7+9 | 6+5 | - | - | - | КЛ | 8 | 4 | - | - | - | 24 | 15 |
| Вкупно Коринтијанс | 20+38 | 13+25 |  | 6 | 4 |  | 12 | 4 |  | - | - | 76 | 46 |
| 2006-2007 | Англија Вест Хем Јунајтед | ПЛ | 26 | 7 | ФАКуп+ЛК | 1+0 | 0 | КУ | 2 | 0 | - | - | - | 29 | 7 |
| 2007-2008 | Англија Манчестер Јуанјтед | ПЛ | 34 | 14 | ФАКуп+ЛК | 2+0 | 1 | ЛШ | 12 | 4 | - | - | - | 48 | 19 |
| 2008-2009 | ПЛ | 29 | 5 | ФАКуп+ЛК | 3+6 | 2+6 | ЛШ | 9 | 2 | КШ+СУ+Скп | 1+1+2 | 0 | 51 | 15 |
| Вкупно Манчестер Јунајтед | 63 | 19 |  | 11 | 9 |  | 21 | 6 |  | 4 | 0 | 99 | 34 |
| 2009-2010 | Англија Манчестер Сити | ПЛ | 35 | 23 | ФАКуп+ЛК | 1+6 | 0+6 | - | - | - | - | - | - | 42 | 29 |
| 2010-2011 | ПЛ | 31 | 20 | ФАКуп+ЛК | 6+0 | 3 | ЛЕ | 7 | 0 | - | - | - | 44 | 23 |
| 2011-2012 | ПЛ | 13 | 4 | ФАКуп+ЛК | 0+1 | 0 | ЛШ+ЛЕ | 1+0 | 0 | КШ | 0 | 0 | 15 | 4 |
| 2012-2013 | ПЛ | 34 | 11 | ФАКуп+ЛК | 6+1 | 5+0 | ЛШ | 5 | 0 | КШ | 1 | 1 | 47 | 17 |
| Вкупно Манчестер Сити | 113 | 58 |  | 21 | 14 |  | 13 | 0 |  | 1 | 1 | 148 | 73 |
| 2013-2014 | Италија Јувентус | А | 34 | 19 | КИ | 1 | 0 | ЛШ+ЛЕ | 6+6 | 0+1 | СИ | 1 | 1 | 48 | 21 |
| 2014-2015 | А | 32 | 20 | КИ | 2 | 0 | ЛШ | 13 | 7 | СИ | 1 | 2 | 48 | 29 |
| Вкупно Јувентус | 66 | 39 |  | 3 | 0 |  | 25 | 8 |  | 2 | 3 | 96 | 50 |
| 2015 | Аргентина Бока Хуниорс | ПД | 12 | 5 | КА | 5 | 4 | - | - | - | - | - | - | 17 | 9 |
| 2016 | ПД | 11 | 4 | КА | 0 | 0 | КЛ | 8 | 5 | СА | 1 | 0 | 20 | 9 |
| Вкупно Бока Хуниорс | 98 | 35 |  | 5 | 4 |  | 42 | 17 |  | 2 | 0 | 147 | 56 |
| Вкупно во кариерата | 398 | 189 |  | 46 | 31 |  | 113 | 35 |  | 9 | 4 | 566 | 259 |

Наводи
------

1. ↑  The New Hammers.
2. ↑  El País (шпански)
3. ↑  Clarín Архивирано на 12 декември 2008 г. (шпански)
4. ↑  „Parceria MSI/Corinthians será remetida ao MP Federal" (португалски). Conjur. 14 April 2005. Посетено на 15 December 2012.
5. ↑  „Вест Хем единствениот клуб кој се согласува со условите на MSI". Football365. 4 September 2006. Архивирано од изворникот на 2008-05-01. Посетено на 2013-06-27.
6. ↑  „Man Utd set to wrap up Tévez deal". BBC Sport. 8 August 2007. Посетено на 8 August 2007.
7. ↑  Официјално - Карлос Тевез во Јувентус[*мртва врска*] bukvar.mk
8. ↑  Тевез:Сега е време за славје и опуштање[*мртва врска*] Grid.mk
9. ↑  „Supercoppa, Juventus-Lazio 4-0: gol di Pogba, Chiellini, Lichtsteiner e Tevez". Архивирано од изворникот на 2019-08-01. Посетено на 2014-08-07.
10. ↑  „Muchas gracias, Carlitos" (италијански). Juventus FC. 13 July 2015. Посетено на 13 July 2015.
11. ↑  „Carlos Tevez says he wants to write history after returning to Boca Juniors". *Guardian*. 14 July 2015. Посетено на 14 July 2015.
12. ↑  „Uruguay beat Argentina on penalties to reach last four of Copa América". *The Guardian*. 17 July 2011.
13. ↑  „Tevez not too proud for Argentina bench". 3 September 2012.
14. ↑  Wilson, Jonathan (5 July 2015). „Hosts Chile Stun Argentina to Claim First Copa América Title on Penalties". *The Guardian*. Посетено на 14 August 2015.
15. ↑  Во преелиминарните рунди.
16. ↑  Еден настап во преелиминарните рунди.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Аргентина"*** |
|

* Profile at FutbolPunto with maps and graphs Архивирано на 24 октомври 2010 г.
* Карлос Алберто Тевес на soccerway
* Карлос Алберто Тевес на transfermarkt

|  |  |  |  |  |
| --- | --- | --- | --- | --- |
| 

| * п
* р
* у
Состав на Аргентина на  Копа Америка 2015 - вицешампиони |
| --- |
|  |
| 
* 1 Ромеро
* 2 Гарај
* 3 Ронкалја
* 4 Сабалета
* 5 Гаго
* 6 Биља
* 7 Ди Марија
* 8 Переира
* 9 Игуаин
* 10 Меси
* 11 Агуеро
* 12 Гусман
* 13 Каско
* 14 Маскерано
* 15 Демикелис
* 16 Рохо
* 17 Отаменди
* 18 Тевес
* 19 Банега
* 20 Ламела
* 21 Пасторе
* 22 Лавеци
* 23 Андухар (Марчесин)
* Селектор: Мартино

 | Аргентина |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 132765939
* LCCN: n2010045675

 |

 |